
VENDIM
Nr.334, datë 22.4.2020

PËR DISA SHTESA DHE NDRYSHIME NË VENDIMIN NR.599, DATË 23.7.2010, TË KËSHILLIT TË MINISTRAVE, “PËR MIRATIMIN E PAGESAVE QË KRYHEN NË AUTORITETIN E KOMUNIKIMEVE ELEKTRONIKE DHE POSTARE, PËR CAKTIMIN DHE PËRDORIMIN E FREKUENCAVE, TË NUMRAVE DHE TË SERIVE NUMERIKE”, TË NDRYSHUAR

Në mbështetje të nenit 100 të Kushtetutës, të neneve 5, pika 3, dhe 119, pika 2, të ligjit nr.9918, datë 19.5.2008, “Për komunikimet elektronike në Republikën e Shqipërisë”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Në lidhjen nr.1, të vendimit nr.599, datë 23.7.2010, të Këshillit të Ministrave, të ndryshuar, bëhen shtesat dhe ndryshimet, si më poshtë vijon:
a) Në tabelën nr.1, të pikës 2.1 “Shërbimi publik i lëvizshëm tokësor”, shtohet numri rendor 10, me të dhënat, si më poshtë vijon:

	Nr.
	Brezat e frekuencave (MHz)
	Njësia e matjes së brezit
	Pagesa vjetore
në lekë

	10.
	(1452-1492)
	1*5 MHz
	800.000



b) Nënpika 2, e pikës 2.5, “Shërbime satelitore”, ndryshohet, si më poshtë vijon: 
 “2. Pagesa vjetore, kur sistemi satelitor i lëvizshëm MSS/stacioni satelitor tokësor fiks, pavarësisht vendndodhjes së tij, përdor një frekuencë pune të ndryshme nga ato të brezave të frekuencave të dhëna më lart në pikën 1, është në varësi të brezit të frekuencave, gjerësisë së spektrit të përdorur, fuqisë EIRP të transmetimit dhe llogaritet sipas tabelës nr.7.”.
c)  Në fillim të tabelës nr.7 shtohen pagesat sipas përcaktimeve, si më  poshtë vijon: 
	Brezi frekuencës  (GHz)
	Gjerësia e brezit  (MHz)
	EIRP<50 dBW
	50 dBW≤  EIRP ≤ 75dBW
	EIRP>75dBW

	<3
	BW<0.5
	200 000
	250 000
	300 000

	0.5 ≤ BW<2
	250 000
	300 000
	350 000

	2 ≤ BW<11
	300 000
	350 000
	400 000

	11≤ BW <40
	350 000
	400 000
	450 000

	40 ≤ BW ≤ 80
	400 000
	450 000
	500 000

	BW> 80
	400 000+ (BW-  80) x 3.000
	400 000+  (BW — 80) x  3.000
	420 000 +(BW – 80) x3.000



2. Ngarkohet Autoriteti i Komunikimeve Elektronike dhe Postare për zbatimin e këtij vendimi.
Ky vendim hyn në fuqi pas botimit në Fletoren Zyrtare.

